Pawla Mizzi ,Rożina Zammit, Maria Farrugia, li lkoll qabżu l-100 sena  Huma 97 persuni residenti f'Malta li għalqu l-100 sena. Din l-istatistika toħroġ mill-mistoqsija parlamentari tal-Onorevoli Ivan Bartolo li għaliha wieġeb l-Onorevoli Clyde Caruana. "Ngħarraf lill-Onor. Interpellant illi skont stimi tal-popolazzjoni li jirreferu għall-31 ta' Diċembru 2019, in-numru ta' persuni residenti f'Malta li kellhom 100 sena jew aktar kien ta' 97. Din hija l-aktar informazzjoni reċenti li għandu disponibbli l-NSO." L-ixjeħ mara ta' Malta hija Maria Farrugia mill-Ħamrun. Hija għandha 109 snin. Aqra wkoll: L-ixjeħ mara ta' Malta tagħlaq 109 snin. Warajha hemm Karmen Pulo li għandha 108 snin. Hija twieldet fis-27 ta' Novembru tal- 1912. Minn informazzjoni li newsbook.com.mt jidher li l-iktar persuna Maltija li qatt għexet kienet Connie Galea li kellha 109 sena u 275 ġurnata. Hija kienet twieldet nhar il-31 ta' Diċembru tal-1890 u ħallietna nhar l-1 ta' Ottubru tas-sena 2000.